JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned teemad -
Iisrael tähistas hanukapüha
Esialgu ei mingit relvarahu
Iisrael ei tapnud kirikus naisi
Juutide hanukapüha tähistati tänavu ajal,
mil Iisrael pidas Gazas oma ajaloo üht raskeimat sõda Hamasi vastu,
kes tegi 2,5 kuu eest Iisraeli vastu verise üllatusrünnaku.
Sellest peale pole Iisraelil olnud muud valikut
kui kasutada sõjalisi meetmeid oma vaenlase kõrvaldamiseks.
Hanuka, mis ei ole iseenesest religioosne püha,
on mõeldud mälestama juutide võitu Vabadussõjas Süüria kreeklaste vastu
165. aastal eKr.
Tänavu oli pühade teema juutide jaoks väga õigeaegne,
sest nad võitlevad praegu Hamasi terroristidega.
Hanuka on ka templi taaspühitsemise ja valguse püha
ning seda tähistatakse igal aastal kaheksa päeva.
Sel aastal algasid pidustused 7. detsembril ja lõppesid nädal tagasi,
reedel, 15. detsembril.
Festivali tähistamiseks süüdatakse küünal või õlilamp
erilises 9-harulises hanukkia-küünlajalas.
Hanukapidustusi varjutas Gazas toimunud tragöödia,
kui Iisraeli armee sõdur tulistas surnuks kolm pantvangi,
kel oli õnnestunud Hamasi käest põgeneda.
Sõdurid tulistasid pantvange, kui need hüüdsid heebrea keeles abi,
olid palja ülakehaga ja lehvitasid käes valget lippu.
Armee peastaabiülem kindral Herzi Halevi ütles,
et praeguses etapis käsitleb IDF seda kui traagilist viga ja arusaamatust
väga rasketes oludes hukkamõistuta, kuid vähemalt teoreetiliselt
võib selle suhtes hiljem siiski toimuda kriminaalmenetlus,
mida juhib armee õigusosakond.
Vahejuhtum leidis aset Gaza linna Shejaiya rajoonis,
piirkonnas, kus on toimunud äärmiselt intensiivsed lahingud
ja Hamasi terroristid on tegutsenud erarõivais
ja kasutanud keerulisi eksitustaktikaid.
Mõned neist on hõlmanud valgete lippude, eeslite ja muulade
või näiliselt kahjutute naiste kasutamist,
et meelitada IDFi sõdureid lähenema piirkonnale,
kus teised terroristid avavad seejärel tule või õhivad lõhkeseadeldise.
Armee sõnul on neil aga põhireegel, et valge lipp tähendab kapituleerumist
ja et mitte mingil juhul ei tohi kedagi, kes seda kannab, maha lasta.
Hoolimata sellest, et Hamas on valge lipu kaitset
korduvalt kuritarvitanud.
Iisraeli kaitsejõud avalikustasid eelmisel pühapäeval,
et avastasid Gaza sektori põhjaosas Erezi piiriületuspunkti lähedal
seni suurima Hamasi ründetunneli.
Pressikonverentsil möödunud pühapäeva õhtul
ütles IDFi pressiesindaja Daniel Hagari,
et tegu pole tavalise tunneliga.
See on terroristlikel eesmärkidel kavandatud ja ehitatud maaalune linn,
mille Hamas kaevas ja ehitas,
selle asemel, et investeerida raha Gazasse.
Tunnel, millest IDF avalikustas vaid osa,
on ca nelja kilomeetri pikkune
ja laskub ca 50 meetri sügavusele maa alla.
Kohati näis see olevat piisavalt lai, et seda võiksid läbida sõidukid.
Üheski kohas ei ulatunud see Iisraeli territooriumile.
Üks sinna viinud šahtidest leiti vaid mõnesaja meetri kaugusel
Erezi piiriületuspunktist, mida on kasutatud
Palestiina tsiviilisikute liikumise hõlbustamiseks Iisraeli tööle ja ravile.
Armee sõnul on kasutatud oluliselt täiustatud luure- ja tehnilisi vahendeid
selle Hamasi strateegilise tunnelivõrgu avastamiseks, skaneerimiseks
ja puhastamiseks võimalikest ohtudest.
Tunnelil on mitu haru ja ristmikku,
vee- ja kanalisatsioonitorustikud ning ka elektri- ja sidetrassid.
Mõnes tunneli osas leidsid väed lõhkamisuksi,
mis IDFi sõnul olid mõeldud takistama Iisraeli vägede sisenemist.
IDF avalikustas koos teatega
ka Gaza sektorist saadud filmimaterjali ja jooniseid,
mis näitavad, et Hamas kasutab tunnelite kaevamiseks
märkimisväärsete kulutustega erivarustust.
Viimaseil andmeil peavad Hamas ja Iisrael Egiptuse juhtimisel kõnelusi
uue relvarahu tingimuste ja pantvangide vabastamise üle.
Hamas nõuab Iisraeli vägede taandumist
eelnevalt kindlaks määratud joonte taha, ütlesid allikad Reutersile.
Iisrael on omalt poolt öelnud, et ei tagane kuhugi.
Kaks Egiptuse julgeolekuallikat ütlesid pühapäeval, et nii Iisrael kui Hamas
on avatud relvarahu uuendamisele ja pantvangide vabastamisele,
kuigi selle jõustamise viisi osas on endiselt erimeelsusi.
Iisraeli välisluure Mossadi juht
oli arutanud küsimust ka Katari välisministriga.
Egiptus ja Katar, kes pidasid varem läbirääkimisi
nädala-pikkuse relvarahu ja pantvangide vabastamise üle,
nõuavad abi kiirendamist,
sh Kerem Shalomi piiripunkti avamist humanitaarabiks,
enne kui läbirääkimised korralikult alata saavad.
ÜRO Julgeolekunõukogu kohtus esmaspäeval,
et arutada uut resolutsiooni, kus nõutakse Gazas kohest relvarahu.
AÜE nõudis ka sõjategevuse lõpetamist ja ÜRO juurdepääsu,
et jälgida humanitaarabi toimetamist
Hamasi kontrolli all olevasse Gaza enklaavi.
Resolutsioonikavandis nõutakse pantvangide vabastamist,
sõjategevuse kiiret ja püsivat lõpetamist
ning rõhutatakse Gaza ja Läänekalda taasühendamise tähtsust
Palestiina omavalitsuse alluvuses.
Hääletus selle üle oli plaanitud hilisemaks.
Eesmärk oli ka tagada Gaza sektoris
turvaline ja takistamatu juurdepääs humanitaarabile.
Ameerika Ühendriigid panid eelmisele resolutsioonile veto,
sest see ei mõistnud Hamasi kuidagi hukka.
Ka selles uues tekstis ei mainita otseselt Hamasi,
kuid mõistetakse ebamääraselt hukka
kõik valimatud rünnakud tsiviilelanike vastu.
Tekstis kinnitatakse ka toetust kahe riigi lahendusele piirkonnas
ja rõhutatakse Gaza sektori taasühendamise tähtsust
Läänekaldaga Palestiina omavalitsuse alluvuses.
Lisaks USA-le rõhutavad ka Ühendkuningriik ja Saksamaa,
et püsivat relvarahu on vaja ülikiirelt, kuid mitte praegu.
Välisministrid David Cameron ja Annalena Baerbock tunnistavad küll,
et sõja tagajärjel on hukkunud juba liiga palju Gaza tsiviilelanikke,
kuid tunnistavad, et Hamasi hirmutegusid arvestades
pole lahingutegevuse kohene lõpetamine praegu õige tee.
Briti välisminister Cameron ja tema Saksa kolleeg Baerbock
ütlesid samuti, et püsivat relvarahu on Gazas hädasti vaja,
kuid praegu veel mitte.
Ministrid nõudsid ja survestasid Iisraeli,
et too lõpetaks oma tegevuse Hamasi vastu püsivalt, kuid kiiresti.
"Peame tegema kõik endast oleneva, et sillutada teed püsivale relvarahule,
mis viib kestva rahuni. Mida kiiremini see saabub,
seda parem, sest vajadus on pakiline," ütlesid nad.
Kuid mõlemad ütlesid sedagi, et nad ei usu,
et lihtsalt üldise ja kohese relvarahu nõudmine,
lootuses, et see midagi kaasa toob, oleks õige,
sest selline nõue eirab seda, miks Iisrael on sunnitud end kaitsma.
Hamas ründas Iisraeli barbaarselt
ja jätkab iga päev rakettide tulistamist Iisraeli kodanike tapmiseks.
Hamas peab oma relvad maha panema, lisasid nad.
Hamasi juhitud Gaza Tervishoiu- ministeerium on väitnud,
et alates sõja algusest on hukkunud ligi 19 000 inimest,
enamik tsiviilisikud. Neid arve ei saa aga sõltumatult kinnitada,
sest tervishoiuministeeriumi väitel
hõlmavad need ka rohkem kui 7000 Hamasi terroristi,
ja ka tsiviilisikuid, kes on hukkunud palestiinlaste raketirünnakuis.
Hamasi kontrolli all olev Tervishoiuministeerium
pole ka märkinud, kas nende arvud sisaldavad ka tsiviilisikuid,
kes on viimase 2,5 kuu jooksul surnud loomulikel põhjustel.
Hamasi propagandale on mugavaim kõik sõjas hukkunud ühte patta panna.
Erinevate uudisteallikate teatel on väga kaheldav,
et seni, kui neid andmeid ei saa objektiivselt kinnitada,
oleks võimalik uskuda, et ainult naisi ja lapsi oleks saanud surma
Hamasi teatatud hulgal, st üle 4000.
Eelmisel nädalal, 13. detsembril, toimunud Türgi parlamendi istungil
pidas parlamendiliige Hasan Bitmez Gaza sõja teemal kõne,
kus ta kasutas teravaid, Iisraeli hukka mõistvaid sõnu.
Oma kõne lõpus teatas ta, et Iisrael ei pääse Allahi viha eest.
Nii nagu ta oli öelnud need sõnad, mis võisid tõesti tema viimased olla,
varises ta kohe põrandale kokku.
Kohalviibijad tormasid appi, saabus arst ja mees viidi haiglasse,
kuid hoolimata taaselustamis- katsetest kuulutati ta surnuks.
Iisraeli ajakirjanduses on selle sündmusega seostatud
enam kui kolm aastatuhandet kestnud Jumala hoiatus,
mis seisab 4. Moosese raamatu 24. peatüki 9. salmis:
Õnnistatud on see, kes sind õnnistab, neetud on see, kes sind neab.
Iisraeli armee eitab väiteid, nagu oleks rünnatud Gaza ainsat katoliku kirikut,
tappes kaks naist, ema ja tütre, vahendab uudisteagentuur AFP.
Väite esitas uudisteagentuurile Jeruusalemma ladina patriarh,
kes ütles, et Iisraeli püssimees olevat tulistanud nädala eest laupäeval
Püha Pere koguduses eakat kristlasest naist ja tema tütart.
Armee rõhutas oma avalduses, et IDF ei sihi tsiviilisikuid,
sõltumata nende usutunnistusest. Armee ütles, et kiriku esindajad
võtsid nendega ühendust Püha Pere koguduse intsidendi kohta,
kuid uurimine ei leidnud mingeid viiteid sellele,
et oleks tabatud kirikuhoonet
või et tsiviilisikud oleksid viga saanud.
Seda pärast seda, kui patriarhaat oli väitnud,
et IDF-i snaiprituli tappis ema ja tütre.
Meediaväljaande The Times of Israel teatel
toetab seda ka armee operatiivandmete läbivaatamine.
Iisraeli armee võtab väiteid tundlike objektide kahjustamise kohta
äärmiselt tõsiselt, eriti neid, mis puudutavad kirikuid,
kuna kristlikud kogukonnad on Lähis-Idas vähemusgrupid.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
Uudistetoimetus soovib vaatajaile õnnistatud ja rahulikke jõule!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee